# Ivermectina

La ivermectina és un medicament efectiu contra molts tipus de paràsits, obtingut a partir de la fermentació industrial del bacteri Streptomyces avermitilis. Es fa servir per tractar la pediculosi del cap, la sarna, la miasi, l'oncocercosi, l'estrongiloïdosi i la filariosi limfàtica, entre altres malalties d'etiologia parasitària. Es pot aplicar a la pell o ser administrada per via oral. La ivermectina està indicada en casos de parasitosi oftàlmica, però s'ha de evitar el contacte dels ulls amb aquesta substància. És emprada tòpicament pel maneig d'alguns subtipus de rosàcia i altres dermatosis facials inflamatòries.
S'han realitzat múltiples estudis preclínics in vivo i in vitro que indiquen la potencial eficàcia de la ivermectina davant diverses formes de càncer, incloent neoplàsies malignes sòlides i hematològiques. Pel que fa al càncer de mama, el fàrmac ha demostrat la seva capacitat per inhibir la proliferació cel·lular, induir l'apoptosi i l'autofàgia i revertir la resistència al tamoxifè en les línies cel·lulars MDA-MB-435, MDA-MB-231, MDA-MB-468, MDA-MB-361, MCF-7, HS578T i SKBR3. Efectes similars s'han observat en cèl·lules de càncer de pròstata, d'ovari, de còlon, de pàncrees o de melanoma. Experimentalment, la ivermectina limita l'angiogènesi en el glioblastoma i aconsegueix detenir el seu creixement. Aquest conjunt de resultats suggereix que el compost podria ser un agent anticancerígen vàlid a dosis factibles.
També té ús en veterinària.
Els efectes secundaris comuns inclouen ull vermell, xerosi cutània (pell seca) i eritema. Ocasionalment, sobretot en individus amb infeccions per filàries, provoca una reacció adversa singular i complexa anomenada reacció de Mazzotti; la qual inclou un ampli ventall de símptomes (febre, urticària, adenopaties, miàlgia, taquicàrdia i hipotensió), que apareixen durant la setmana posterior a l'inici del tractament. Rares vegades, el compost és causa d'elevació important de les transaminases o d'encefalopatia. Pertany a la família farmacològica de les avermectines i actua causant un increment en la permeabilitat de la membrana cel·lular que comporta la paràlisi i la subsegüent mort dels paràsits.
La ivermectina va ser descoberta el 1975 i és utilitzada amb finalitats mèdiques des de 1981.
Comercialitzat a l'estat espanyol amb el nom de Soolontra.

## Notes i referències

* 1 2 Papich, MG [31 gener 2016]. Saunders Handbook of Veterinary Drugs: Small and Large Animal. 4. Elsevier Health Sciences, 2015; Nov, p. 420. ISBN 978-0-323-24486-2.
* ↑ Deng Q, Xiao L, Liu Y, Zhang L, et al «Streptomyces avermitilis industrial strain as cell factory for Ivermectin B1a production» (en anglès). Synth Syst Biotechnol, 2018 Des 27; 4 (1), pp: 34-39. DOI: 10.1016/j.synbio.2018.12.003. PMC: 6314238. PMID: 30623120 [Consulta: 20 setembre 2019].
* 1 2 3 4 5 Error: hi ha arxiuurl o arxiudata, però calen tots dos paràmetres.American Society of Health-System Pharmacists. «Ivermectin». Drugs.com, 2019 Ag 5 (rev). [Consulta: 15 setembre 2019].
* ↑ Panahi, Y; Poursaleh, Z; Goldust, M «The efficacy of topical and oral ivermectin in the treatment of human scabies». Annals of Parasitology, 61, 1, 2015, pàg. 11–16. ISSN: 2299-0631. PMID: 25911032.
* ↑ de Hollanda Ramírez, AM; Silva Rodríguez, AR; Zaracho, G «Ivermectina en el tratamiento de la miasis humana» (en castellà). An Fac Cienc Méd (Asunción), 2005 Ag; 38 (3), pp: 1816-8949. ISSN: 1816-8949 [Consulta: 19 setembre 2019].
* ↑ Sneader, Walter [31 gener 2016]. Drug Discovery: A History. Chichester: John Wiley & Sons, 2005, p. 333. ISBN 978-0-470-01552-0.
* ↑ Díaz-Menéndez M, Norman F, Monge-Maillo B, Pérez-Molina JA, López-Vélez R «Las filariasis en la práctica clínica» (en castellà). Enferm Infecc Microbiol Clin, 2011 Des; 29 (Supl 5), pp: 27-37. DOI: 10.1016/S0213-005X(11)70041-6. ISSN: 1578-1852. PMID: 22305667 [Consulta: 14 setembre 2019].
* 1 2 Mehlhorn, Heinz [31 gener 2016]. Encyclopedia of parasitology. 3rd. Berlín: Springer, 2008, p. 646. ISBN 978-3-540-48994-8.
* ↑ Nimir AR, Saliem A, Ibrahim IA «Ophthalmic Parasitosis: A Review Article» (en anglès). Interdiscip Perspect Infect Dis, 2012 Set; 2012, pp: 587402. DOI: 10.1155/2012/587402. PMC: 3457613. PMID: 23024652 [Consulta: 14 setembre 2019].
* ↑ Gazewood JD, Johnson K «Ivermectin 1% Cream (Soolantra) for Inflammatory Lesions of Rosacea» (en anglès). Am Fam Physician, 2016 Set 15; 94 (6), pp: 512-513. ISSN: 1532-0650. PMID: 27637130 [Consulta: 16 setembre 2019].
* ↑ Barańska-Rybak W, Kowalska-Olędzka E «New indications for topical ivermectin 1% cream: a case series study» (en anglès). Postepy Dermatol Alergol, 2019 Feb; 36 (1), pp: 58-62. DOI: 10.5114/ada.2019.82825. PMC: 6409879. PMID: 30858780 [Consulta: 16 setembre 2019].
* ↑ Dou Q, Chen HN, Wang K, Yuan K, et al «Ivermectin Induces Cytostatic Autophagy by Blocking the PAK1/Akt Axis in Breast Cancer» (en anglès). Cancer Res, 2016 Ag 1; 76 (15), pp: 4457-4469. DOI: 10.1158/0008-5472.CAN-15-2887. ISSN: 1538-7445. PMID: 27302166 [Consulta: 19 setembre 2019].
* ↑ DrugBank «Tamoxifen» (en anglès). Canadian Institutes of Health Research/The Metabolomics Innovation Centre, 2019 Set; DB00675 (rev), pàgs: 23 [Consulta: 13 setembre 2019].
* ↑ Juarez M, Schcolnik-Cabrera A, Dueñas-Gonzalez A «The multitargeted drug ivermectin: from an antiparasitic agent to a repositioned cancer drug» (en anglès). Am J Cancer Res, 2018 Feb 1; 8 (2), pp: 317-331. ISSN: 2156-6976. PMC: 5835698. PMID: 29511601 [Consulta: 19 setembre 2019].
* ↑ Junquera, P «Ivermectina: Dosis para perros, gatos, equinos, bovinos, ovinos, caprinos, porcinos, aves y otros animales domésticos» (en castellà). Parasitipedia.net, 2018; Gen 7 (rev), pàgs: 11 [Consulta: 14 setembre 2019].
* ↑ Boussinesq M, Gardon J, Gardon-Wendel N, Chippaux JP «Clinical picture, epidemiology and outcome of Loa-associated serious adverse events related to mass ivermectin treatment of onchocerciasis in Cameroon» (en anglès). Filaria J, 2003 Oct 24; 2 (Supl 1), pp: S1-S4. DOI: 10.1186/1475-2883-2-S1-S4. PMC: 2147657. PMID: 14975061 [Consulta: 15 setembre 2019].
* ↑ Fox, LM «Ivermectin: uses and impact 20 years on» (en anglès). Curr Opin Infect Dis, 2006 Des; 19 (6), pp: 588-593. DOI: 10.1097/QCO.0b013e328010774c. ISSN: 0951-7375. PMID: 17075336 [Consulta: 15 setembre 2019].
* ↑ Vercruysse, edited by J.; Rew, R.S. [31 gener 2016]. Macrocyclic lactones in antiparasitic therapy. Oxon, UK: CABI Pub., 2002, p. Preface. ISBN 978-0-85199-840-4.
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2020.

## Bibliografia

* Satoshi, Ōmura; Crump, Andy. Ivermectin: panacea for resource-poor communities? (en anglès). Trends Parasitol, 2014 Sep; 30 (9), pp: 445-455. ISSN 1471-5007. DOI 10.1016/j.pt.2014.07.005 [Consulta: 14 setembre 2019].
* Crump, Andy. Ivermectin: enigmatic multifaceted ‘wonder’ drug continues to surprise and exceed expectations (en anglès). J Antibiot (Tokyo), 2017 Maig; 70 (5), pp: 495-505. PMID: 28196978. DOI 10.1038/ja.2017.11 [Consulta: 19 setembre 2019].

## Enllaços externs

* Stromectol Merck Sharp & Dohme Corp. 2018 Feb (rev)
* The Carter Center River Blindness (Onchocerciasis) Control Program